open-index/open-wikipedia-markdown huggingface dataset:
Nijeria

**Nijeria** (ofisial la Republica Federal de Nijeria) es un pais en Africa ueste, bordante Benin en la ueste, Txad e Camerun en la este, e Nijer en la norde. Sua costa sude es a la Golfo Gine en la Mar Atlantica. Lo es composada de 36 statos e la Teritorio de Capital Federal, do la capital, Abuja, es situada. Nijeria es ofisial un pais secular democrata.

Lo Nijeria presente ia es la loca de multe renas e statos de tribu tra la milenios. La stato moderna ia orijina de rena colonial brites, comensante en la sentenio 19, e la fusa de la Protejeda de Nijeria Norde e la Protejeda de Nijeria Sude en 1914. La briteses ia institui strutures dirijal e legal, e ia pratica un rena nondireta par usa xefias tradisional. Nijeria ia deveni un federa formal autonom en 1960. Lo ia esperia un gera interna de 1967 a 1970. A pos, lo ia alterna entre governas sivil democrata elejeda e tiranias militar asta cuando lo ia ateni un democratia stable en 1999. On regarda la elejes presidental de 2011 como la primas cual ia es asetable libre e justa.

Nijeria es conoseda como "la Jigante de Africa", par causa de sua popla e economia grande. Con sirca 186 milion abitores, Nijeria es la pais la plu poplada en Africa e la pais sete de la plu popladas de mundo. Lo ave un de la poplas joven la plu grande de mundo. On regarda la pais como un stato multinasional, car lo es es abitada par plu ca 500 etnicos, de cual la tre la plu grandes es la hausas, la igbos e la iorubas. Esta etnicos parla plu ca 500 linguas e es identifiada con un diversia grande de cultures. La lingua ofisial es engles. Nijeria es aprosima divideda a duis entre cristianes, ci abita xef en la parte sude de la pais, e muslimes ci abita xef en la norde. Un minoria de la popla pratica relijios nativa de Nijeria, como los de la etnicos igbo e ioruba.

En 2015, Nijeria ia es la economia 20 de la plu grandes de mundo, con valua de plu ca $500 bilion par produi interna bruta. Lo ia pasa Sudafrica per deveni la economia la plu grande de Africa en 2014. La Banco Mundal regarda Nijeria como un mercato emerjinte; on ia identifia lo como un potiosa rejional sur la continente african, un potiosa media en cosas internasional, e un potiosa global emerjinte. Lo es listada entre la "11 venintes", la economias cual pare a punto de deveni la plu grandes de mundo. Nijeria es un membro fondinte de la Uni African e un membro de multe otra organizas internasional, incluinte la Nasiones Unida, la Comunia de Nasiones e OPEP.

Sua area es sirca 923,768 cilometres cuadrida. En 2007, lo ia ave sirca 135,031,164 abitores. La linguas major es engles (ofisial), hausa, ioruba, ibo, fulani.
Nimfa de acua

En mitolojia elinica, la **nimfas de acua** (elinica: Νηρηΐδες Nereides, sg. Νηρηΐς Nereis) ia es la 50 fias de Nereo e Doris. Los ia acompania comun Poseidon, la dio de la mar, e ua pote es amin e aidosa a marinores.

## Mitolojia
Los ia es spesial relatada con la Mar Ejeo do los ia vive con sua padre Nereo en un palasio de oro en la profonda. La plu notables es Tetis, sposa de Peleo e madre de Acile; Amfitrite, sposa de Poseidon; e Galatea, la amor de Polifemo.

Los ia simboli tota cual es bela e amable en relata con la mar. Sua voses melodiosa ia canta en cuando los ia dansa sirca sua padre. Los es representada como xicas multe bela, coronida con ramos de coral roja, vestida en robas de seda blanca, decorada con oro, e con pedes nuda. Los ia es la atendores de Poseidon e ia porta sua tridente.
New Horizons

**New Horizons** ("Orizones Nova") es un sonda spasial cual ia vade a la nanoplaneta Pluto e ambientes.  Lo ia es lansada a 19 janero 2006.  Pos un vola prosima de Jupiter a 28 Janero 2007 (5:43:40 UTC), el ia ariva a Pluto en julio 2015, e ia deveni alora la astronave sinco cual ia sorti de la sistem solal. Pos sua encontra con Pluto, New Horizons ia vade per esplora la Sintur Kuiper.

New Horizons es la sonda spasial la plu rapida en la sistem solal, con un rapidia (relativa a la Tera) de 16,21 km/s.
Neva

**Neva** es acua cristal jelada cual presipita de nubes e cumula sur surfases. Lo pertine a acua jelada tra sua sicle de esiste, comensante cuando, en states conveninte, cristales de jela formi en la atmosfera, crese a grandia de sirca un milimetre, presipita, cumula sur surfases, e muta alora en loca, ultima fondente, sublimante o liscante a via. 

Nevones developa par nuri se con umidia e aira calda. Flocos crese sirca particulas en la atmosfera par atrae gotetas de acua suprafrida, cual jela como cristales exagon. Flocos developa en formas variosa, como platetas, agos, colonas, e nebla jelada. Cuando la neva cumula, lo pote es soflada per formi dunas de neva. Tra tempo, la neva cumulada muta par compati, par sublima, o par fonde e rejela. Si la clima es tan fria ce lo permete cumula tra la anio, un glasia pote forma. Ma tipal, neva fonde saisonal, fluente a rietas e rios e recargante acua suteran.

La areas con propensas per neva inclui la rejiones polal, la dui superior de la emisfera norde, e la rejiones montaniosa de la mundo cual ave umidia e temperatures sufisinte fria. En la emisfera sude, neva es xef restrinjeda a la areas montaniosa, estra Antartica.

Neva afeta alga ativias umana, como transporta (par crea la nesesa de manteni clar la autovias, la alas de aviones, e la vitros de veculos), cultiva (par furni acua per plantas e bestias), sportes (como sci, etc), e gera (par impedi la move e la manteni de aparatos). Neva afeta ance ecosistemes, par furni un strato isolinte en inverno su cual plantas e animales pote survive la fria.
Nomes de menses

La **nomes de menses** en elefen segue la nomes costumal de linguas roman:

***Janero** - mense un, de Jano, la dio roman de portes
***Febrero** - mense du, de februlto, la mense per rituas de puri (februa) cual repara la pecas de la anio (Febrero ia es la mense final en la anio orijinal de la romanes)
***Marto** - mense tre, de Marte, la dio roman de gera (orijinal la mense prima de la anio)
***April** - mense cuatro, cisa de la parola per abri, per la abri de flores, o per Venus (Afrodite en elinica, Apru en etruscan)
***Maio** - mense sinco, de Maia, la diva elinica de fertilia (Bon Diva (Bona Dea) per la romanes)
***Junio** - mense ses, de Juno, la diva roman de femas, rena de la dios, e la sposa de Jupiter
***Julio** - mense sete (orijinal nomida quintilis), per Julio Cesar, la jeneral grande e tirano de la romanes
***Agosto** - mense oto (orijinal nomida sextilis), per Cesar Augusto, la Imperor prima de la Impero Roman
***Setembre** - mense nove, la mensa sete orijinal; la anio ia comensa orijinal a Marte
***Otobre** - mense des, la mense oto orijinal
***Novembre** - mense des-un, la mense nove orijinal
***Desembre** - mense des-du, la mense des orijinal

La plu linguas usa formas de esta nomes, ma txesce, lietuvisce, e suomi usa sua propre nomes vea. Per esemplo, la menses en txesce, lietuvisce, e suomi (con sinifias posible):

Arabi usa un calendario antica lunal.

India ave du calendarios: la un es lunal, la otra es solal, e ambos ave nomes costumal. La menses de la calendario solal ave la nomes de la figures stelal de la ecuator sielal.

Xines, japanes e corean usa simple "mense un, mense du, etc". Esta es ance bon per parlores de elefen.

Vide ance Calendario de la Revolui Franses.
Nomes roman

En la costum de nomes de Roma antica, la nom de un sitadan mas ia es construida de tre partes: la nom individua (*praenomen*), la nom de la clan (*nomen gentile*), e la nom de la familia (*cognomen*). A veses, un nom du o tre (un nom familial conoseda como *agnomen*) ia es ajuntada.  Esta sistem es de la sivilia de la Etruscanes.

Femas ia es conoseda (ofisial) par la forma fema de la clan de la padre, segueda par la caso posesente de la nom familial de la padre o, si sposida, de la sposo. Si on ave multe sores, cada sore ave un numero de la ordina de nase entre la sores.  Plu tarda, en la eda de la Republica Roman, femas ia adota ance la forma fema de la nom familial de la padre.

Per esemplo, a su es un analise de un nom roman: "Marcus Aurelius Marci f. Quinti n. tribu Galeria Antoninus Pius, domo Caesaraugusta."

* *praenomen*: Marcus
* *nomen gentile*: Aurelius (la clan de Aurelia)
* *patronimicus*: fio de Marcus
* se avo: neto de Quintus
* se tribu: Galeria (un tribu de la area de Caesaraugusta en Espania)
* *cognomen*: Antoninus (la familia de la Antonini)
* *agnomen*: Pius (cisa per sua adora de la dios)
* sua site: Caesaraugusta (Saragossa antica en Espania). 

En usa dial, persones ia es clamada con sua *cognomen*, o con sua *praenomen* e *nomen gentile*. Donce, "Marcus Livius Drusus" ia es simple "Drusus" o "Marcus Livius".  "Iulia Marciana" ia es simple "Iulia".
Noria

**Noria** (ofisial la Rena de Noria) es un pais en Europa, de cual sua teritorio es composada de la parte ueste de la Penisola Scandinavian plu Jan Mayen (un isola distante) e la arcipelago Svalbard. Noria reclama ance un parte de Antartica nomida la Tera de Rea Maud. Asta 1814, la rena ia inclui la Isolas Faro, Calalitnunat e Island. Lo ia inclui ance Bohuslän asta 1658, Jämtland e Härjedalen asta 1645, Shetland e Orkney asta 1468, e la Hebrides e Isola Man asta 1266.

Noria ave un area intera de 385 252 cilometres cuadrida e un popla de 5 550 203 persones (en janero 2024). La pais comparti un frontera este longa (1619 cilometres) con Sveria. Noria es bordada par Suomi e Rusia a la norde-este, e par la streta Skagerrak a la sude, con Danmarc a la otra lado. Noria ave un costa estendosa, fasante la Mar Atlantica norde e la Mar Barents.

La re presente de Noria es Harald 5 de la Casa Dansce-Deutx de Glücksburg. Erna Solberg ia deveni la ministro xef en 2013, recambiante Jens Stoltenberg. Un monarcia constitual, Noria divide la potia de governa entre la parlamento, la consilio de ministros e la corte suprema, como determinada par la constitui de 1814. La rena es instituida como un fusa de alga renas peti diversa. Si on segue la conta tradisional de la anio 872, la rena esiste ja continuante tra 1145 anios, e la lista de monarcas norsce inclui plul ca sesdes res e contes.

Noria ave sudivides dirijal e political a du niveles: contias e munisipas. La popla sami ave alga autonomia e influe sur teritorios tradisional par la Parlamento Sami e la Ata de Finnmark. Noria manteni relatas prosima con la Uni European e la Statos Unida. Lo es un membro fundinte de la Nasiones Unida, OTAN, la Asosia European de Comersia Libre, la Consilio de Europa, la Trata Antartica e la Consilio Nordica. Lo es ance un membro de la Area Economial European, la Organiza Mundal de Comersia e la Organiza per Coopera e Developa Economial, e un parte de la Area Schengen.

La pais manteni un combina de un economia mercatal e un model nordica de aida sosial, con aida medical universal e un sistem completa de securia sosial. Noria ave reservas grande de petrolio, gas natural, minerales, lenio, comedas de mar, acua dulse e enerjia idraulical. La industria de petrolio representa sirca un cuatri de la produi interna bruta de la pais. Per person, Noria es la produor la plu grande de petrolio e gas natural en la mundo, estra Asia sude-ueste.

La site capital es Oslo. La lingua major es norsce.

## Etimolojia

Noria ave du nomes ofisial: *Noreg* (nordica antica: Noregr)  en *Nynorsk* e *Norge*  (nordica antica: Noregi, dativa de Noregr) en *Bokmål*.

## Referes
Normandia

**Normandia** ( franses: Normandie [nɔʁ.mɑ̃.di]) es un de la rejiones de Frans, corespondente a la Duxia de Normandia de istoria. Oji, Normandia es divideda entre sinco departes: Calvados, Eure, Manche, Orne, e Seine-Maritime. Lo estende tra 30,627 km², o 5% de la pais de Frans. Lo ave sirca 3.37 milion abitores, cual es sirca 5% de la popla de Frans. La nom es derivada de la colonistes vicing de Noria e Danmarc, nomida *normanes* ("omes de la norde"), ci ia invade la rejion, comensante en la sentenio nove. Normandia ia es instituida como un duxia en la sentenio des par re Carlo 3 de Frans e duxe Rollo de Møre, Noria. Tra un sentenio e un dui pos la concista de England par la normandes en 1066, Normandia e England ia es liada par renores normande.
Norsce (lingua)

**Norsce** (norsk) es un lingua germanica norde parlada xef en Noria par sirca 4.7 milion persones. Con svensce e dansce, lo es un continua de dialetos sin bordas clar. Los ci parla norsce no pote comprende parlores de islansce e faroisce ce la linguas de la continente ia deveni plu e plu simple en gramatica.

On ave du formas ofisial de scriveda norsce, **bokmål** (leteral "lingua de libros") cual es per la plu derivada de dansce, e **nynorsk** ("norsce nova") cual es fundada en dialetos de Noria.

Un esemplo en Bokmål:



 Vår Far i himmelen!
 La navnet ditt helliges.
 La riket ditt komme.
 La viljen din skje på jorden slik som i himmelen.
 Gi oss i dag vårt daglige brød,
 og tilgi oss vår skyld, 
 slik også vi tilgir våre skyldnere.
 Og la oss ikke komme i fristelse,
 men frels oss fra det onde.
 For riket er ditt og makten og æren i evighet.
 Amen




## Referes
Numero

**Numero** es un parola de la Teoria de Cuantia. Un numero es representada par un sinia o un combina de sinias. Lo es usada per espresa un cuantia.

## Sistemes de numeros

Un **sistem de numeros** es usada per representa numeros par un segue de *dijitos*.
La tipos de tal sistemes la plu importante es la sistem ordinal e la sistem de somas.

Sistemes ordinal importante inclui…
* la sistem desimal
* la sistem binaria
* la sistem exadesimal.
Esta sistemes usa la plu comun la dijitos arabi.

La sistem de somas la plu importante es la sistem de numeros roman.

## Tipos de numeros

La tipos de numeros la plu importante es
* la numeros natural
* la numeros intera
* la numeros rasional
* la numeros real
* la numeros complesal.
Numero complicada

La **numeros positiva 3** estende la cuantia de la numeros real, cual ave sola un tipo de negativia, con un negativia 2. La resulta de un computa de la radis cuadral de un numero *negativa 1*, o diseda simple *negativa*, no pote es real, car la cuadro de alga numero real es sempre *positiva 1*, o diseda simple *positiva*. Tota numeros real es positiva 2. (An si la 0 es un caso spesial ala. Si on vole esclui la 0 clar, la declara *la numeros positiva n sin 0* ta deveni nesesada.) Donce la numeros positiva 3 es la numeros cual no ave la cualia de negativia de la tipo plu o egal a 3. La constante fundal estendeda es i cual es positiva 1 e negativa 2 e de cual sua cuadro es –1.

Esemplo:

{| class="wikitable" align="left" 

Un numero positiva 3 ave jeneral un parte real e un parte negativa 2.

Esemplos:
{| class="wikitable" align="left" 

Donce ajunta, sutrae, multipli e divide de 2 numeros positiva 3 se conclui a
:z=a+bi \ \ w=c+di

:z+w=(a+bi)+(c+di)=(a+c)+(b+d)i

:z-w=(a+bi)-(c+di)=(a-c)+(b-d)i

:z\cdot w=(a+bi)(c+di)=(ac-bd)+(ad+bc)i

:\frac{z}{w}=\frac{a+bi}{c+di}=\frac{(a+bi)(c-di)}{(c+di)(c-di)}=\frac{(ac+bd)+(bc-ad)i}{c^2+d^2}

Numeros positiva 3 es usada, per esemplo, en electrotecnica per fasili la computa de *formulas diferensial*.
Numero natural

La **numeros natural** es la numeros cual nos usa per conta e spesifa cuantias contable: 1, 2, 3, 4, 5, 6, 7… A veses nos regarda ance la **0** como numero natural. Un numero natural la plu grande no esiste. Per parla de numeros nonfininte grande nos usa la simbol **∞**.

Nos pote organiza numeros natural en modos variosa:
: numeros reta: dividable par 2, p.e. 2, 4, 6, 8 ...
: numeros nonreta: dividable par 2, p.e. 1, 3, 5, 7 ...
: numeros primal: dividable sola par se o par un, p.e. 2, 3, 5, 7, 11 ...
Numero real

La **numeros real** estende la cuantia de la numeros rasional. Los es numeros cual nos no pote espresa como fratos de du numeros intera; nos pote presenta los sola como valuas aprosima. Si nos ta usa *fratos desimal*, nos ta nesesa un numero nonfininte de dijitos pos la virgula per presenta esata los.

Esemplos:

{| class="wikitable" align="left"
Numeros roman

**Numeros roman** usa *dijitos roman* en un *sistem de somas*. Aora, nos usa esta sistem sola rara. En istoria, lo ia es usada a veses per representa numeros de anios o sur orolojos.

La dijitos roman es
: I = 1
: V = 5
: X = 10
: L = 50
: C = 100
: D = 500
: M = 1000.

Asi es la regulas per usa numeros roman:
* Normal, on scrive prima la dijitos con valua plu grande.
* On scrive la mesma dijito a no plu ca tre veses en serie.
* Cuand un dijito con valua plu peti apare a sinistra de un dijito con valua plu grande, esta indica ce la valua peti es sutraeda de la valua grande.
* En otra casos la dijitos es somada.

Esemplo:

MCMLXXXIV = 1000 - 100 + 1000 + 50 + 30 - 1 + 5 = 1984.
Nube

En meteorolojia, un **nube** es un airosol cual es composada de gotas pico de licuida, cristales jelada, o particulas suspendeda en la atmosfera sur la surfas de un planeta.

La gotas e cristales es composada de acua o otra cimicas. A tera, nubes es formida como la resulta de satura de la aira cuando lo es frida a sua punto de rosio, o cuando lo colie umidia sufisinte (plu comun en la forma de vapor de acua) de un fonte prosima per alti la punto de rosio a la temperatur ambiente.

Nubes es videda en la omosfera de tera, cual inclui la troposfera, stratosfera e mesosfera.

Nefolojia es la siensa de nubes, cual es un aspeta de la fisica de nubes en meteorolojia.

La nomes de varias de nubes es tipal formida de parolas latina. Plu varias es determinada par sua altia en la atmosfera.
**stratiforma* (strato, sirostrato, altostrato, nimbostrato) - telonin
**siriforma* (siro) - mexas e pesos
**stratocumuliforma* (sirocumulo, altocumulo, stratocumulo) - stratos en la forma de rolas, ondetas, e pesos
**cumuliforma* (cumulo) - montones
**cumulonimbiforma* (cumulonimbo) - montones grande e comun complicada
Nádine Hoffeldt

**Nádine Hoffeldt** (naseda en 28 febrero 1982) es un cantor e presentor africans sudafrican, conoseda par sua canta "*Kaapse Draai*". El ia rejistra ance musica en engles.

## Discografia
* *Krappies & Krefies*, UNIVERSAL
* *Nádine*, UNIVERSAL
* *You & I*, UNIVERSAL
* *44 Jongste Gunstelinge*, UNIVERSAL
* *Simply Me*, SONY BMG
* *Kaapse Draai Remix*, SONY BMG
* *Mense soos jy*, EMI
* *As jy wonder*, 2007 EMI
* *Nádine 10 Years Live DVD*, 2007 EMI
* *As Jy Wonder* (herverpak), 2007 EMI
* *This Time I Know*, 2008 EMI

## Lia esterna
* Paje ueb ofisial
Ocupa de Nion

La **ocupa aliada de Nion** a la fini de la Gera Mundal Du ia es gidada per Douglas MacArthur, la Comandor Suprema de la Potias Aliada, con la suporta de la Comunia Brites. Nonsimil a la ocupa de Dutxland, la Uni Soviet no ia es permeteda a influe Nion. Esta presentia stranjer ia es la ves prima en istoria cuando Nion ia es ocupada par un potia stranjer. Lo ia cambia la pais a un democratia parlamental cual ia recorda la consernas xef de la *New Deal* (Trata Nova) en la desenio de 1930. La ocupa ia dura ofisial asta 8 setembre 1951 (ma real asta 18 april 1952) e ia fini con la Trata de Pas de San Francisco.
Omar Khayyam

**Omar Khayyam**, o Ghiyās od-Dīn Abul-Fatah Omār ibn Ibrāhīm Khayyām Nishābūrī (Persian: غیاث الدین ابو الفتح عمر بن ابراهیم خیام نیشابوری) ia es un poesiste, matematiste, filosofiste e astronomiste ci ia abita en Persia (oji Iran) en la sentenio 12. El ia nase en Nishapur, Persia a 18 maio 1048 e ia mori a 4 desembre 1131.
OmegaWiki

**OmegaWiki** es un disionario multilingual enlinia.

## Lias esterna
* OmegaWiki
* Paje de LFN en OmegaWiki
Onduras

**Onduras** (ofisial la Republica de Onduras) es un pais en America Sentral. A veses pasada, on ia refere a lo como Onduras Espaniol per distingui lo de Onduras Brites, cual es oji nomida Beliz. Onduras es bordada a la ueste par Guatemala, a la sude-ueste par El Salvador, a la sude-este par Nicaragua, a la sude par la Mar Pasifica a la Golfo Fonseca, e a la norde par la Golfo Onduras, un baia grande de la Mar Caribe.

Onduras ia es la loca de alga cultures mesoamerican importante, spesial la cultur maia, ante cuando la espanioles ia invade en la sentenio des-ses. La espanioles ia introdui catolicisme e la lingua espaniol (aora dominante), e ance multe costumes cual ia fusa con la cultur nativa. La pais ia deveni autonom en 1821, e es un republica a pos, an si lo ia sufri continuante multe disputas sosial e nonstablia political, e resta un de la paises la plu povre en la emisfera ueste. Onduras ave la taso la plu alta de omiside en la mundo.

Onduras estende tra sirca 112 492 km² e ave un popla cual esede 8 milion persones. Sua partes norde parteni a la Zona Caribe Ueste, como refletada en la demografia e cultur de la rejion. Onduras es conoseda per sua recursos natural rica, incluinte minerales, cafe, frutas tropical e cana de zucar, com ance per sua industria cresente de stofa, cual servi la mercato internasional.

La site capital es Tegucigalpa. La linguas major es espaniol e alga linguas amerindian.
Onicoforo

Un **onicoforo** es un membro de un filo minor de ecdisozones, sesionida, con oios peti, antenas, multe duples de gamas, e glandes cual produi melma.

## Arbor filojenetica

 └─o Panartropodo
    └─o Lobopodo
       ├─o Arconicoforo o Luolixanido (estinguida)
       └─o
          ├─o **Onicoforo**
          │ ├─o Paronicoforo o Onicodictido (estinguida)
          │ └─o Euonicoforo
          │    ├─o Elenodorido (estinguida)
          │    ├─o Peripatido
          │    └─o Peripatopsido
          └─o Xenusio (estinguida)
             ├─o Protonicoforo (estinguida)
             │ ├─o Aixeaido (estinguida)
             │ └─o Xenusido (estinguida)
             └─o Scleronicoforo (estinguida)
                ├─o Alusijenido (estinguida)
                ├─o Eoconcarido (estinguida)
                └─o Cardiodictido (estinguida)
Odisea

La ***Odisea*** (elinica antica: *Ὀδύσσεια*) es un de du poesias epica de Elas antica cual on atribui costumal a Homero. (La otra es la *[[Iliada|Iliada]]*.) On dati lo a la sentenio 8 aec.

Lo descrive la reveni de Odiseo pos la Gera de Troia. En sua asentia, un grupo de amores cortea sua sposa Penelope e los fura sua ricia. La epica aveni tra des anios de viaja, e Odiseo fronti un serie de periles. Final, el ariva a Itaca, sua isola de casa. El retalia sanguosa contra la amores de Penelope. El es alora reunida con sua fio, sua sposa e sua avo vea.


Musa, nara a me sur la om de multe ruses ci ia vaga vera multe pos destrui la fortres santa de Troia. El ia vide la sites de multe poplas e ia conose sua mentes, e el ia sufri multe dolores en sua cor sur la mar per gania sua vive e la reveni de sua cameradas. Ma, an tal, el no ia salva sua cameradas, an contra sua desira, car esta foles ia mori pos sua propre pecas de come la boves de Elio, dio de sol; e vera el ia prende de los la dia de sua reveni. Diva, fia de Zeus, parla cualce sur estas an a nos.
Odiseo

**Odiseo** (elinica antica: *Ὀδυσσεὺς*, latina: *Vlixes*) es un de la eroes de la mitolojia elinica ci apare en la Iliada e es la carater xef de la Odisea. Ambos obras es scriveda par Homero.

Sposo de Penelope, padre de Telemaco, e fio de Laerte e Anticlea, Odiseo es conoseda per sua brilia inteletal e es nomida Odiseo la astuta. El es famosa per sua *nostos* ("reveni a casa"), cual ia ocupa 10 anios pos la cade de Troia.

La plu de la fontes sur la vive de Odiseo ante la gera de Troia es la scrivor de mitolojia Pseudo-Apolodoro e Higino, ci ia nase a multe sentenios pos Homero. Un nara es multe conoseda: Cuando Helena ia es saisida, Menaleo ia solisita ce sua corteores obedi la jura e aida el a reprende el, un atenta cual ia provoca la gera de Troia. Odiseo ia atenta evita lo par finje dementia, car un oraculo ia predise un reveni longa a casa per el si el ta vade. El ia junta un bove e un asino a sua arado e ia comensa semi sal. Palamede ia  vole contrademostra la folia de Odiseo e ia loca Telemaco, la fio de Odiseo, fronte a la arado. Odiseo verje la arado e tal esposante sua stratejia.

## Lia esterna
* Costalago, Vicente (2019) *Disionario de mitolojia clasica*. (Lia)
Orania (vila)

**Orania** es un vila sudafrican africanse, locada a lado de la Rio Orange en la rejio Karoo en la provinse de Capo Norde. La vila es divideda par la rua R369, e es locada media entre Cape Town e Pretoria. Lo ave un area de sirca 90 km2, e un popla de sirca 1600, estimada en 2018. Cualcun ci defini se como africans es bonvenida en Orania. Popla negra e "colorida" (de raza miscada) es tolerada ma no bonvenida. La abitores ia crea la site en 1990 per conserva la erita cultural e lingual e proteje se de la alta niveles de criminalia. An si la vila es raziste, la popla de Orania xerca autodetermina como es permeteda par la constituida de Africa Sude.

La comunia ave sua mone propre, la Ora.

## Referes
Oscar Arias

**Oscar Arias Sanchez** (1941–) ia es la presidente de Costa Rica entre 1986 e 1990. Naseda en Heredia, Costa Rica, Arias ia es instruida a la Universia de Costa Rica, Universia de Boston, la Scola de Economia de London, e la Universia de Essex.

De 1969 a 1972 el ia ensenia siensa political a la Universia de Costa Rica e ia prende plu tarda postos ministral su presidentes José Figueres e Daniel Oduber. Ativa en la Partida Nasional de Libri (PLN), el ia es elejeda a la asembla nasional en 1978; en 1979 el ia deveni xef de PLN. En 1986, on ia eleje el a presidente.

El ia deside crea un scema de pas per America sentral par diplomatia personal entre la gidores de statos de America sentral. Arias Sanchez demanda El Salvador, Guatemala, Honduras, e Nicaragua per reativi la prosede pasal de Contadora, cual ia fali par geras interna en la area e la tensas entre la governas de la SUA e Sandinista de Nicaragua. En agosto 1986, la presidentes de tota sinco nasiones de America sentral ia suscrive la acorda de pas.

Per onora sua atas grande, Arias Sanchez ia es presentada con la premio Nobel de pas en 1987. De 1990 el ia continua labora per pas par la Funda Arias per Pas e Progresa Umana.
Orania

**Orania** es la color entre roja e jala en la spetro de lus vidable. En depinta e la teoria de colores tradisional, lo es creada par combina roja e jala. Sua nom es derivada de la fruta orania. Lo es la color de carotas, abricocas, e la spesie de zucas usada comun per la vijila de tota santas. Longo sondas en Europa e la SUA, orania es la color la plu asosiada con diverti, noncostumales, estrovertis, caldia, foco, enerjia, ativia, peril, sabor e bon odor, autono, e protestantisme. Lo es la color nasional de Nederland e la Casa de Orania-Nassau. En Asia lo es un color simbolin importante de budisme e induisme.

## Istoria e arte
En Egipte antica, artistes ia usa un pigmento mineral orania, nomida realgar, per depintas en tombas e per otra usas. Lo ia es ance usada a pos par artistes medieval per colori manoscritos. Pigmentos ia es ance creada en la eda antica de un mineral nomida orpimento. Orpimento ia es un ben importante en la Impero Roman e ia es usada como un medica en Xina, an si lo conteni arsenico e es multe nosiva. Lo ia es ance usada como un venena per moscas, e per veneni flexas. Par causa de sua color jala-orania, lo ia es ance un prefereda de alcimicistes ci ia xerca un modo de crea oro, en e Xina e en la mondo ueste.

Ante la tarda de la sentenio 15, la color orania ia esiste en Europa, ma sin la nom; lo ia es simple nomida jala-roja. Mercatores portuges ia trae la oranios prima a Europa de Asia en la tarda de la sentenio 15 e la temprana de la sentenio 16, con la parola sanscrito *naranga*, cual, par la parola arabi *nāranj*, ia deveni gradal un parte de alga linguas european: *arancia* en italian, *naranja* en espaniol, *laranja* en portuges, e *orange* en franses e engles.
Ositan (lingua)

**Ositan** es un lingua romanica parlada en Ositania, cual es situada en Frans sude, Monaco, la vales Ositan de Italia, e en la vale Aran en Espania (aranes).

La area do ositan ia domina es la casa de 15 miliones de persones. 1 milion persones en Frans, Italia, Espania e Monaco pote parla lo. Alga rexercas dise ce en Frans la lingua es comprendeda par 7 miliones de persones; 12 o 14 miliones ia parla lo en 1921. En 1860 la parlores de ositan ia es plu ca 39% de la popla franses e en 1993 los ia es 7%.

## Dialetos
Ositan ave du dialetos xef:
* Ositan norde
* Ositan sude

## Usa en Frans
An si ositan ia es un lingua dial per la plu de la persones campanial de Frans sude en la sentenio 20, lo ia es cambiada par la forsa de sistemes de franses. Longo la conta de popla de 1999, lo ave 610 000 parlores nativa.

Parlores de engles usa frecuente la parola "provençal" per refere a la lingua ositan.
En 1904 Frédéric Mistral (1830–1914) ia gania la premio Nobel (con un espaniol). Sua obra xef es Mireio (Mireille en franses). El es  la ganior unica de un lingua "areal". Ositan es presente en la Vicipedia.

Un esemplo de Ositan:



Paire nòstre que siès dins lo cèl,
que ton nom se santifique,
que ton rènhe nos avenga,
que ta volontat se faga
sus la tèrra coma dins lo cèl.
Dona-nos nòstre pan de cada jorn,
perdona-nos nòstres deutes
coma nosautres perdonam
als nòstres debitors
e fai que tombèm pas dins la tentacion
mas deliura-nos del mal.
Atal sia!
Ositanes

La **ositanes** es un etnico romanica ci abita en Ositania (la sude de Frans, la norde-este de Espania e la norde-ueste de Italia).
Ordina de la Casa Germanica de San Maria

La **Ordina de la Casa Germanica de San Maria** ia es un ordina relijial catolica instituida como ordina militar sirca 1190 en Acre, Rena de Ieruxalim.

## Nom
La nom en latina ia es *Ordo domus Sanctae Mariae Theutonicorum Hierosolymitanorum* e en deutx *Orden der Brüder vom Deutschen Haus der Heiligen Maria in Jerusalem*.
Osmose

**Osmose** es la pasa de moleculas de un disolvente tra un membrana semipermeable, de un disolve min consentrada a un plu consentrada, egalinte la consentras a ambos lados.
Ostsiedlung

**Ostsiedlung** (pronunsia deutx: [ˈɔstˌziːdlʊŋ], leteral la coloni de la este), ance nomida **crese deutx a la este**, ia es la migra medieval coloninte par poplas germanica de la Impero Roman Santa (spesial sua partes sude e ueste) a la partes min poplada de la este de Europa sentral e la ueste de Europa este. La area afetada ia estende de Esti en la norde asta Slovenia en la sude, e ia inclui ance partes de Transilvania (Romania moderna) en la este.
Oswald Spengler

**Oswald Arnold Gottfried Spengler** (29 maio 1880 - 8 maio 1936) ia es un istoriste e filosofiste de la istoria deutx. El es conoseda per sua libro *La declina de la ueste* (*Der Untergang des Abendlandes*), publicida en 1918 e 1922, cual covre la istoria intera de la mundo.
Ottawa

**Ottawa** es la capital de Canada. La site es situada en la sude-este de la provinse Ontario, a la borda de la Rio Ottawa. Ottawa ave un popla de sirca 1 milion de persones e es la site numero cuatro de la plu grandes en Canada.

Ottawa es situada a la confluia de tre rios: la Rio Ottawa, la Rio Gatineau, e la Rio Rideau. La clima de Ottawa es continental umida, con invernos fria e estates calda. La site ave multe parces e spasios verde, incluinte la Canal Rideau, cual es un Loca de Patrimonio Mundial de UNESCO.
Otto Jespersen

**Otto Jespersen** (Jens Otto Harry Jesperson) ia es un linguiste dansce ci ia spesiali surla linguistica de engles. El ia nase a 16 julio 1860 en Randers, en Jutland norde. El ia studia a la Universia de Kobenhavn, do el ia gania diplomas en engles, franses e latina. El ia studia ance a Oxford. El ia mori a 30 april 1943. El es conoseda per sua crea de novial, un lingua aidante internasional.
Ovidio

**Publio Ovidio Naso** ia es un poesiste roman. El ia nase en Sulmona a 20 marto 43 aec, e ia mori en Tomis (oji Constanza) en 17 ec. Sua obras la plu conoseda es *Ars amatoria* (La arte de ama) e *Metamorphoseon libri* (Libros de mutas).
Oxford English Dictionary

La ***Oxford English Dictionary*** (OED) es un disionario de engles, publicida par Oxford University Press. Lo esplica la developa istorial de la engles, furninte un recurso completa per eruditas e rexercores academial, e descrive ance la usa de la varias de engles tra la mundo. La edita du ia ave 21 728 pajes en 20 volumes, publicida en 1989.

## Lias esterna
* Paje ueb ofisial de la ''Oxford English Dictionary''
Osteraic

**Osteraic** es un pais ensircada par tera  en Europa Sentral. La site capital es Wien. La area es sirca 83,879 cilometres cuadrida e la cuantia de popla, en la anio 2021, ia es 8,932,664 persones. La lingua major es deutx.

## Etimolojia
La nom deutx de la pais *Österreich* ia sinifia "rena este" en deutx-alta-vea e es conaseda con la parola *Ostarrîchi*, cual apare prima en la "documento Ostarrîchi" en 996. Esta parola es probable un traduida de la latina medieval *Marchia orientalis* a la dialeto (baires) local. Osteraic ia es un prefetia de Baiern creada en 976.

La nom de la pais en elefen veni de la nom deutx cual ia es adatada a la fonetica de la lingua: en deutx es pronunsiada /ˈøːstəraiç/ e en LFN /'osteraik/.

## Istoria
Colonia en tempos antica, la teras en Europa Sentral cual es oji Osteraic ia es ocupada en tempos ante la ariva de la romanes per varia tribus celta. La rena celta de Noricum ia es concistada per la Impero Roman e convertida en provinse. La site de Carnuntum en Osteraic este ia es un campa militar importante e ia deveni la capital de lo ce ta es conoseda como la provinse de Pannonia Superior. Carnutum ia ave 50.000 abitores durante sirca 400 anios.

1918 Fine de la Impero de Osteraic e Magiar. Autonomia de Magiar, Txescoslovensco e otras.

1938 - 1945 Anschluss. La pais deveni parte de Deutxland.

## Jeografia

Osteraic ave 9 paises federal (*Länder o Bundesländer*) incluinte la capital *Wien*.

## Politica
La Presidente es sr. Alexander Van der Bellen e Prima Minister es sr. Karl Nehammer.
Ostrogoto

La **ostrogotos** ia es la ramo este de la gotos (la otra ramo ia es la visigotos). Los ia crea un impero de la Mar Negra a la Mar Baltica. Sua rena ia ateni sua apico con la re Ermanarico, sur ci on dise ce el ia suiside cuando la hunes ia ataca sua popla e domina lo en 370.
PHP

**PHP** es un lingua de programi a lado de servador, desiniada per developa de ueb, ma ance funsionante como un lingua multiusal. Lo ia es inisial creada par Rasmus Lerdorf en 1994, e sua reali model es aora produida par La Grupo de PHP ("The PHP Group"). Orijinal, "PHP" ia es un corti de "paje prima personal" ("Personal Home Page"), ma aora lo es un retroacronim de "PHP: Preprosedador de Ipertesto" ("PHP: Hypertext Preprocessor"). 

Codigo PHP pote es caxida en codigo de HTML, o lo pote combina con sistemes diversa de montur ueb, de maneja contenidas ueb, e de stensil ueb. Codigo PHP es usual prosededa par un interpretador PHP realida como un modulo en un servador o como un program CGI. Pos interpete e esecuta codigo de PHP, la servador combina la resultas, representante cualce tipo de dato (incluinte imajes), con la paje jenerada. On pote esecuta codigo de PHP par un interfas de linia comandal e ance usa lo per reali programes grafica autonom.

La interpretador PHP de norma ofisial, fundida sur la "Zend Engine", es un program libre, publicida con la lisensa PHP ("PHP License"). On ia tradui vasta PHP, e pote usa lo en la plu de servadores ueb con cuasi cada sistem de opera e plataforma, sin custa.

PHP ia evolua sin un spesifa formal o norma ofisial asta la anio 2014. On ia considera la spesie de la interpretador ja usada como la norma par fato. De la anio 2014 on labora sur un spesifa formal.
Pablo Neruda

**Pablo Neruda** es la nom falsa de Neftali Ricardo Reyes Basoalto (1904–73), un poesiste txilan, regardada como un de la poesistes major de la sentenio 20.

Neruda ia nase en Parral. En America latina, el ia gania fama per sua "Dudes poesias de ama". Lo conteni obras diversa, incluinte "Abita sur tera" (1933), "Cantada jeneral" (1950) e "Poesias elejeda de Pablo Neruda" (1961).

Neruda ia comensa como membro de la promove simboliste; alora el ia deveni un surealiste e a fini un realiste. El ia abandona la forma costumal de poesia a la forma de espresa de vive usual. En onora de sua grandia leteratural, Neruda ia gania la posto de servi consulal txilan. En 1970 la partida comuniste txilan ia eleje el como aspiror per presidente. De 1970 a 1972 el ia es la ambasador txilan a Frans. En 1971, el ia gania la premio Nobel en leteratur.
Pacistan

**Pacistan** es un pais en Asia.

La area es sirca 803 940 cilometres cuadrida.

La cuantia de popla, en la anio 2007, ia es sirca 164 741 924 persones.

La site capital es Islamabad (Site de Islam).

La site la plu grande es Caratxi.

La linguas major es pandjabi, sindi, paxtun, balotxi.
Paises de la Mar Caribe

La paises de la Mar de Caribe es un grupo grande de isolas a sude de la Statos Unida, a este de Mexico e America sentral, e a norde de America Sude.  Los es regardada como un parte de America Norde, ma un pico de la isolas es poseseda par paises de America Sude e Europa.

* Aiti
* Anguila
* Antigua e Barbuda
* Antiles Nederlandes
* Aruba
* Bahamas
* Barbados
* Cuba
* Curasau
* Dominica
* Grenada
* Guadelupe
* Isola Navasa
* Isolas Caiman
* Isolas Virjin
* Jamaica
* Martinic
* Montserat
* Porto Rica
* Republica Dominican
* San Cits e Nevis
* San Lusia
* San Marten
* San Vinsent e la Grenadines
* Trinidad e Tobago
* Turcs e Caicos
Paje ueb

Un **paje ueb** es un documento (como esta) cual on pote asede par un surfador. La documento es usual scriveda en un forma nomida HTML o XHTML, e lo pote conteni lias ipertestal a otra pajes de rede.

On pote retrae pajes de sua propre computador o de un servador distante. On pote restrinje la servador per opera sola en un rede privata como la intrarede de un compania, o on pote publici pajes a la mundo intera par la WWW. La surfador fa sua solisitas per pajes, e la servadores fa sua respondes, usante un protocol nomida HTTP.

Pajes ueb pote es fixes noncambiante de testo tenida en la servador, o la servador pote reconstrui los a cada retrae, afin la paje mostra sempre la informas la plu fresca. Un paje pote conteni ance programetas, tipal scriveda en la lingua JavaScript, per responde direta a la usor sin revade constante a la servador.
Pan

**Pan** es un comeda comun en la cultures de Europa e Asia sude e sude-ueste. Lo es preparada par forni, vapori o frita un pasta. La pasta es, a la min, un misca de farina, spesial farina de trigo, e acua. En la plu de casos, on usa ance sal e probable fermento. Pan pote inclui ance alga cuantia de zucar, spises, frutas (como uvas seca o bananas), vejetales (como oniones o zucas), nozas, semes (como carvi, sesamo, semes de papaver). On ave varia grande de panes, e preferes difere entre la rejiones.

La pan ave un sinifia sosial e emosial ultra sua importa como nuri. Lo ave un rol esensal en rituos relijial e cultur secular. Sua importa en la vive dial es refletada en la lingua, do lo apare en disedas, preas e en la etimolojia de la parolas como "acompanior" (de la latina "con" + *panis* "pan").
Pan negra

La **pan negra** (deutx *Pumpernickel*) es un pan de segal tipal pesosa e pico dulse fada con la levada natural segal bruta moleda. 

Lo es liada a la rejion deutx de Westfalia, prima refereda en la anio 1450. An si no es conoseda si esta e otra referes plu temprana refere a la pan cual ta deveni conoseda como pan negra, la pan negra de Westfalia es distinguida par la usa de farina de segal bruta moleda e un periodo de formi longa, lo cual dona a la pan sua color tipal.

## Cualias nural
Varia studias comparante la diferente panes ia es fada. En multe niveles, la panes conteninte plu farina de trigo intera es nural beneficante. La panes fada de farina de segal, par causa de sua basa carga glisemial, ta es spesial beneficante en redui la risca de un aveni cardiovascular. Tal, un studia ta mostra un 8% de diminui en la colesterol intera en sangue. En ajunta, la pan completa de segal ave multe otra cualias dijestal par causa de sua consentra alta de fibre. La ingredientes de la pan negra sujesta an plu cualias beneficante. Entre otra cosas, melasas es rica en minerales como fero trovada en pan, en cuando la zucares de la melasas es convertida en diosido de carbono, alcol (cual vapori en la coce) e varia asidas produida par lo. En ajunta, un fermenta longa de la pan, como en la resetas orijinal, ta boni sua dijestablia.

## Lias esterna
* Reseta deutx
Panama

**Panama** (ofisial la Republica de Panama) es un pais en America Sentral. Lo es bordada par Costa Rica a la ueste, Colombia (en America Sude), la Mar Caribe a la sude-este e la Mar Pasifica a la sude. La capital e site la plu grande es la Site Panama, de cual sua parte urban casi cuasi un dui de la cuatro milion abitores de la pais.

Panama ia es abitada par tribus nativa ante sua coloni par la espanioles en la sentenio 16. Lo ia rompe de Espania en 1821 e ia junta se a un uni de Granada Nova, Ecuador e Venezuela, nomida la Republica de Colombia Grande. Cuando Colombia Grande ia desintegra en 1831, Panama e Granada Nova ia resta juntada, final deveninte la Republica de Colombia. Suportada par la Statos Unida, Panama ia separa de Colombia en 1903, permetente la construi de la Canal Panama par la Corpo de Injeniores de la Armada SUA entre 1904 e 1914. En 1917, un acorda ia es suscriveda per pasa intera la Canal de la Statos Unida a Panama ante la fini de la sentenio 20.

Revenu de peajes de canal representa ancora un parte importante de la produi interna bruta de Panama, an si comersia, bancos e turisme es campos major e cresente. En 2015, Panama ia es la numero 60 de mundo en la Indise de Developa Umana. De 2010, Panama resta la economia du de la plu competosas en America Latina, longo la Indise de Competosia Global de la Foro Economial Mundal.

Junglas covre sirca 40 persentos de la area de tera de Panama, e un abunda de plantas e animales abita ala, de cual alga es trovada en no otra loca sur la planeta.

La area es sirca 78 200 cilometres cuadrida. En 2007, la popla ia es sirca 3 242 173 persones: la numero 131 de mundo.

La linguas major es espaniol e engles (14%).
Pancreas

La **pancreas** es un organo de la sistem de dijesta cual ave du roles major:

* exocrinal – lo produi jus de pancreas cual conteni enzimas de dijesta;
* endocrinal – lo produi alga ormones importante, incluinte insulin.

La pancreas es situada pos la stomaco e prosima a la duodeno. En umanas, lo ave 15–25 cm de longia, con un testa, un corpo e un coda.  La duto de pancreas pasa tra la longia de la organo e vacui en la parte du de la duodeno a la bulbo de Vater.  La duto bilal comun junta se a la duto de pancreas a, o prosima a, esta loca.
Panica

**Panica** e la sindrom de panica es representada par avenis (o atacas) spontan e nonespetada de teme intensa. Tal avenis es tempora, con funsiona mental normal (asentia de teme) entre avenis. La cuantia de avenis pote varia entre multe en cada dia a poca en un anio.

Panica es comun acompaniada par agorafobia, cual es la teme de locas e situas nonconoseda.

Ance, panica pote aveni en multe maladias psicolojial (pe depresa), states medical (pe epilesia, maladias de cor); donce la presentia de atacas panica no nesesa un diagnose de "sindrom de panica".

Car pasientes ci ia esperia atacas de panica vade frecuente a un ospital medical (en loca de visita un psiciatriste o psicolojiste), la sintomes pote es noncoreta diagnoseda como un state medical (pe ataca de cor) o como sintomes de isteria.

Oji, de la crea de la diagnose en 1980, medicistes ia aumenta sua capasia de reconose la sintomes de panica, e tratas produinte e spesifada es otenable.
Papua Gine Nova

**Papua Gine Nova ** (Pisin: *Papua Niugini*, ofisial la **Stato Autonom de Papua Gine Nova**) es un pais cual ocupa la dui este de la isola Gine Nova e sua isolas visina en Melanesia, un rejion de la Mar Pasifica sude-ueste, a norde de Australia. Sua capital, locada a sua costa sude-este, es Port Moresby. La area es sirca 462,840 cilometres cuadrida. La dui ueste de Gine Nova formi la provinses indonesian Papua e Papua Ueste.

A la nivel nasional, pos es renada par tre potias esterna de pos 1884, Papua Gine Nova ia institui sua autonomia en 1975. Esta ia segue cuasi 60 anios de dirije australian, cual ia comensa en la Gera Mundal Prima. Lo ia deveni un rena autonom de la Comunia de Nasiones en 1975, con Rea Elizabeth 2 como sua xef de stato.

Papua Gine Nova es un de la paises la plu cultural diversa en la mundo. La pais conteni 852 linguas conoseda, de cual 12 ave aora no parlores vivente conoseda. (Sola la pais Vanuatu es plu densa con linguas.) Pijin melanesia (pisin) es la lingua franca. La plu de la popla de plu ca 7 milion persones abita en comunias nativa, cual es tan diversa como la linguas.

Lo es ance un de la paises la plu campanial, car sola 18 persentos de sua popla abita en sentros urban. La pais es un de la min esploradas de mundo, cultural e jeografial. On sabe ce lo conteni grupos de poplas noncontatada, e rexercores crede ce multe spesies nondescovreda de plantas e animales esiste en la interna.

La Reserva Monal Internasional clasi Papua Gine Nova como un economia developante. Un crese forte en sua campo de mina e recursos ia fa ce la pais ia deveni la economia ses de la plu rapida cresentes de mundo en 2011. Governas local e nasional discute la posible de recomensa operas en la mina Panguna en la provinse Bougainville, cual es cluida de pos la gera interna en la desenios de 1980 e 1990. Cuasi 40 persentos de la popla ave un vive natural e autosustante sin asede a capital global.

La plu de la abitores vive ancora en grupos sosial tradisional forte, fundida sur cultiva. Sua vives sosial combina relijio tradisional con praticas moderna, incluinte educa prima. Esta sosias e clanes es direta reconoseda par la Constitui de Papua Gine Nova, cual espresa un desira ce "viletas e comunias tradisional resta como unias viable de la sosia de Papua Gine Nova" e proteje sua importa continuante a la vive de la comunias local e nasional.
Paradox de Fermi

La fisiciste **Enrico Fermi** ia indica la **paradox** seguente en relata con la probablia de la esiste de vive intelijente estrateran:

Si nosa Via Letin conteni a la min un sivilia capas de coloni la galasia, alora la galasia pote es ja colonida tra poca milion anios. Car la Via Letin es multe plu vea ca la sirca 20 milion anios nesesada, tal sivilias debe esiste a cada parte de lo. Ma asta aora nos ia trova no sinia de un tal sivilia (vide SETI).

Modos posible de solve de esta paradox:
* *Nos es la sola sivilia tecnolojial en nosa galasia.*
Ta ce nos suposa ce la states sur nosa tera es unica. An si on ave alga razonas (per esemplo la esiste de la luna), esta suposa no apare razonante. Otras disputa ce la esiste de vive es probable, ma la developa de intelijentia es estrema nonprobable.
* *Coloni interstelal es nonposible.*
An si nos no sabe aora un modo de traversa la distantias vera grande interstelal (par causa de la limita de la rapidia de lus), un tempo vera longa esiste per solve esta taxe, e nos veni de comensa la esplora de la universo. En esta caso multe sivilias ta pote esiste sin influe lunlotra.
* *Interesa manca.*
Nos pote demanda esce un sivilia pote ave interesa a colonia la galasia e comunica interstelal. On pote duta la razona economial e filosofial.
* *Nos no nota la sinias.*
La usa de sinias de radia es perosa. Si otra sivilias usa xef otra metodos de comunica (per esemplo laser), alora on pote ave sola vera poca radia en esta banda de frecuentias. En otra caso, los pote usa un modo de radia tal nonperosa, cual nos no pote 
distingui de la ruido de universa. Nos pote descovre sola un sinia vera simple.
* *Los ia esiste a otra tempo.*
Nos no sabe tra cuanto tempo un sivilia pote esiste. Lo pote es ce sivilias deveni estinguida pos alga tempo en loca de crese. La esiste de un sivilia tecnolojial de sola poca mil anios pote es tro corta per encontra un otra sivilia.
* *Los iniora nos.*
La otras pote iniora nos, car nos no es sufisinte developada o nos es en un state de developa critical. Nos es cuasi en un "zo galasial".
* *Nos iniora los.*
Alga persones es convinseda ce viajores ia visita o visita ancora nos planeta. Ma la plu multe prefere iniora indicas de tal avenis.

Esta consideras es nonserta, car nos sabe sola vera poca sur la states nesesada per la developa de vive intelijente. Vide la Formula de Drake.